Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: 41/1996. (X. 4.) AB határozat, ABH 1996. 307., 310.]
Paragraph Index: 463

2. Az Ör. ugyancsak sérelmezett 34. § (1) bekezdése így rendelkezik: „Az önkormányzati helyiség bérleti jogának átruházásához vagy cseréjéhez hozzájárulás adható, ha a bérlõ a bérleti jogért szerzéskor pénzbeli térítést fizetett.” Az Lt. — a helyiségbérletre vonatkozó rendelkezések sorában — a 42. § (1) bekezdésében a következõket írja elõ: „A bérlõ a helyiség bérleti jogát a bérbeadó hozzájárulásával másra átruházhatja vagy elcserélheti. Az erre vonatkozó szerzõdést írásba kell foglalni.” A 42. § (2) bekezdése pedig kinyilvánítja: „Önkormányzati helyiség esetén a hozzájárulás feltételeit önkormányzati rendeletben kell meghatározni. A hozzájárulás nem tagadható meg, ha a cserélõ fél az önkormányzat rendeletében meghatározott feltételeket vállalja.” A bemutatott jogszabályi rendelkezések összevetésébõl kitûnik, hogy az Ör. vizsgált szabályozása a helyiségbérlet átruházását a rendeletében megállapított feltételhez kötötte, e feltételként azonban a bérleti jog megszerzésének idõpontjában teljesített pénzbeli térítést határozta meg. Az Alkotmánybíróság már több döntésében, így elvi

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes